KTMS ชวนผถห.ร่วมประชุม E-AGM กางแผนปี 68 ขยาย 500 เครื่องไตเทียม
KTMS ชวนนักลงทุนร่วมประชุมผู้ถือหุ้น E-AGM วันที่ 26 เม.ย.นี้ พร้อมประกาศเป้าปี 68 ขยายเครื่องไตเทียมเพิ่ม 400-500 เครื่อง และเปิดหน่วยไตเทียมอีก 40-50 หน่วย
KTMS ชวนนักลงทุนร่วมประชุมผู้ถือหุ้น E-AGM วันที่ 26 เม.ย.นี้ พร้อมประกาศเป้าปี 68 ขยายเครื่องไตเทียมเพิ่ม 400-500 เครื่อง และเปิดหน่วยไตเทียมอีก 40-50 หน่วย
21 เม.ย. 2566

นางสาวกาญจนา พงศ์พัฒนะเดชา ประธานเจ้าหน้าที่บริหาร บริษัท เคที เมดิคอล เซอร์วิส จำกัด (มหาชน) หรือ KTMS ชวนนักลงทุนเข้าร่วมประชุมสามัญผู้ถือหุ้น ประจำปี 2566 ในรูปแบบออนไลน์ (E-AGM) ในวันที่ 26 เม.ย.66 โดยจะมีการขอมติการจ่ายปันผลงวดปี 2565 ในอัตราหุ้นละ 0.0327 บาทต่อหุ้น โดยกำหนดขึ้น XD วันที่ 8 พ.ค. เพื่อจ่ายปันผลในวันที่ 25 พ.ค.นี้
พร้อมกันนี้ยังประกาศตอกย้ำการเป็นผู้ดำเนินธุรกิจการให้บริการฟอกเลือดด้วยเครื่องไตเทียมแบบครบวงจรทั่วประเทศ โดยวางกลยุทธ์ปี 66-68 ตั้งเป้าเปิดหน่วยไตเทียม 40-50 หน่วย และขยายเครื่องไตเทียมเพิ่ม 400-500 เครื่อง ภายในปี 68 พร้อมเตรียมตั้งศูนย์ Medical Care and Technical School ผลิตบุคลากรเฉพาะทางด้านไตเทียม และบุคลากรด้านวิศวกรรม สอดรับธุรกิจแบบอย่างเพื่อการเติบโตอย่างยั่งยืนในอนาคต
 